

VLADA REPUBLIKE HRVATSKE

Zagreb, 16. prosinca 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo unutarnjih poslova |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnivanju Međuresorne radne skupine za izradu Nacrta prijedloga dokumenta o imigracijskoj politici Republike Hrvatske |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

*PRIJEDLOG*

Na temelju članka 24. stavaka 1. i 3. Zakona o Vladi Republike Hrvatske („Narodne novine“, br. 150/11., 119/14., 93/16., 116/18. i 80/22), Vlada Republike Hrvatske je na sjednici održanoj 2022. donijela

**ODLUKU**

**o osnivanju Međuresorne radne skupine za izradu Nacrta prijedloga dokumenta o imigracijskoj politici Republike Hrvatske**

**I.**

Osniva se Međuresorna radna skupina za izradu Nacrta prijedloga dokumenta o imigracijskoj politici Republike Hrvatske (u daljnjem tekstu: Međuresorna radna skupina).

**II.**

Zadaća je Međuresorne radne skupine izrada Nacrta prijedloga dokumenta o imigracijskoj politici Republike Hrvatske.

**III.**

Međuresornu radnu skupinu čine:

* predstavnici Ministarstva unutarnjih poslova
* predstavnik Ureda predsjednika Vlade Republike Hrvatske
* predstavnik Ureda potpredsjednice Vlade Republike Hrvatske
* predstavnik Ministarstva vanjskih i europskih poslova
* predstavnik Ministarstva znanosti i obrazovanja
* predstavnik Ministarstva gospodarstva i održivog razvoja
* predstavnik Ministarstva rada, mirovinskoga sustava, obitelji i socijalne politike
* predstavnik Ministarstva regionalnoga razvoja i fondova Europske unije
* predstavnik Središnjeg državnog ureda za Hrvate izvan Republike Hrvatske
* predstavnik Središnjeg državnog ureda za razvoj digitalnog društva
* predstavnik Hrvatske matice iseljenika.

Nadležna tijela iz stavka 1. ove točke će, u roku od osam dana od dana donošenja ove Odluke, pisano izvijestiti Ministarstvo unutarnjih poslova o svom ovlaštenom predstavniku za člana Međuresorne radne skupine.

**IV.**

Ministarstvo unutarnjih poslova koordinira radom Međuresorne radne skupine, a predstavnici Ministarstva unutarnjih poslova ujedno obavljaju dužnosti voditelja i zamjenika voditelja Međuresorne radne skupine.

Sastanke Međuresorne radne skupine saziva i vodi voditelj Međuresorne radne skupine.

Voditelj Međuresorne radne skupine, može, po potrebi, u rad radne skupine uključiti i druge stručnjake iz područja značajnih za izradu dokumenta iz točke I. ove Odluke.

**V.**

Stručne, tehničke i administrativne poslove za rad Međuresorne radne skupine obavljat će Ministarstvo unutarnjih poslova.

Zadužuje se Ministarstvo unutarnjih poslova da o donošenju ove Odluke izvijesti nadležna tijela iz točke III. ove Odluke.

**VI.**

Ova Odluka stupa na snagu danom donošenja.

KLASA:

URBROJ:

Zagreb, \_\_\_\_\_\_ 2022.

PREDSJEDNIK

mr.sc. Andrej Plenković

**O B R A Z L O Ž E N J E**

Odredbom članka 246. stavka 1. Zakona o strancima („Narodne novine“ br. 133/20), propisano je da će Hrvatski sabor, na prijedlog Vlade Republike Hrvatske, utvrditi načela za provedbu sveobuhvatne imigracijske politike za razdoblje od najmanje pet godina.

U vezi s navedenim potrebno je osnovati Međuresornu radnu skupinu za izradu Nacrta prijedloga dokumenta o imigracijskoj politici, koji će biti dostavljen Vladi Republike Hrvatske.

Budući da se radi o dokumentu iz područja nadležnosti više državnih tijela i institucija, predlaže se da Vlada Republike Hrvatske donese predloženu Odluku o osnivanju Međuresorne radne skupine.

Za provedbu ove Odluke nije potrebno osigurati dodatna sredstva u državnom proračunu.